ढाई साल में 274 गांव हुए ओडीएफ डेढ़ साल में अब 719 गांव का लक्ष्य
ठेलकाबोड़ में संतोषी बघेल ने शौचालय तो बनवाया लेकिन पैसे नहीं होने से नहीं लगवा पाई दरवाजा
स्वच्छता अभियान के तहत जिला प्रशासन गांवों को खुले में शौचमुक्त बनाने के लिए लगा हुआ है। जिले में 1083 गांव हैं, जिसमें से अभी तक सिर्फ 274 गांव ही ओडीएफ हो पाए हैं। 235 गांव स्वच्छ भारतीय मिशन के तहत और 39 गांव मनरेगा से ओडीएफ बनाए गए हैं। 719 गांवों का अभी भी ओडीएफ होना बाकी है। आंकड़ों के हिसाब से देखें, तो जिला प्रशासन अभी जिले के आधे गांवों को भी ओडीएफ नहीं कर पाया है। जबकि उसके पास लक्ष्य को हासिल करने के लिए सिर्फ डेढ़ साल का समय है।
जिले में 2 अक्टूबर 2014 को ओडीएफ अभियान शुरू किया गया है। दिसंबर 2018 तक सभी गांवों को ओडीएफ बनाने का लक्ष्य है। अभियान के तहत जिले में 1.04 लाख ग्रामीणों के घरों में शौचालय बनाने का लक्ष्य है। अब तक करीब 59 हजार ग्रामीणों के घरों में शौचालय बने हैं। कई घरो में शौचालय अधूरे हैं। फंड की कमी के कारण काम प्रभावित हो रहा है। पंचायत भी समय पर शौचालय बनाने का काम पूरा नहीं कर पा रही है। जो ग्रामीण खुद से शौचालय बना रहे हैं, उन्हें भी शौचालय बनाने में आर्थिक तंगी के कारण दिक्कत हो रही है। ग्राम ठेलकाबोड़ निवासी इंदल रिग्री ने बताया कि पिछले साल जुलाई में टीम उसके घर आई थी, लेकिन निर्माण शुरू नहीं कराया। उसने अपने पैसों से शौचालय बनवाना शुरू किया, लेकिन शासन से आर्थिक सहयोग नहीं मिल रहा है।
ओडीएफ का अांकड़ा
विकासखंड ओडीएफ गांव
चारामा 97
नरहरपुर 55
भानुप्रतापपुर 45
कांकेर 29
अंतागढ़ 27
कोयलीबेड़ा 13
दुर्गूकोंदल 8
कुल 274
शौचालय बनाकर उपयोग लगेंगे, तब मिलेगा भुगतान
शौचालय के लिए पैसे हितग्राही को तभी मिलेंगे, जब गांव के सभी घरों में शौचालय तैयार हो जाएंगे और उपयोग भी लोग करना शुरू कर देंगे। इसके तीन महीने बाद ही शासन से हितग्राही को पैसा मिलेगा। नम्रता गांधी, सीईओ, जिला पंचायत, कांकेर
hin_Deva hin_Deva hin_Deva hin_Deva hne_Deva hin_Deva npi_Deva bho_Deva awa_Deva mai_Deva awa_Deva bho_Deva san_Deva bho_Deva hin_Deva hin_Deva